钦定古今图书集成/明伦汇编/宫闱典/第069卷 > 孔丛子 > 《杂训篇》
## 钦定古今图书集成/明伦汇编/宫闱典/第069卷 > 孔丛子 > 《杂训篇》

穆公问于子思曰：“立太子有常乎？”答曰：“有之，在《周公
之典》。”公曰：“昔文王舍适而立其次，微子舍孙而立其
弟，是何法也？”子思曰：“殷人质而尊其尊，故立弟；周人
文而亲其亲，故立子，亦各其礼也，文质不同，其礼则
异，文王舍适立次，权也。”公曰：“苟得行权，岂唯圣人，唯
贤与爱立也。”子思曰：“圣人不以权教，故立制垂法，顺”
之为贵，若必欲犯，何有于异？公曰：“舍贤立圣，舍愚立
贤，何如？”子思曰：“唯圣立圣，其文王乎？”不及文王者，则
各贤其所爱，不殊于适，何以限之？必不能审贤愚之
分，请父兄群臣卜于祖庙，亦权之可也。